

***Crna Gora***

***Ministarstvo poljoprivrede i ruralnog razvoja***

**Broj:** Sl.

**Podgorica:** 01.10.2018. godine

Na osnovu člana 3 i 4 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list Crne Gore“, broj 41/18), Ministarstvo poljoprivrede i ruralnog razvoja upućuje

**J A V N I P O Z I V**

**nevladinim organizacijama za predlaganje kandidata za člana radne grupe za pripremu Predloga zakona o izmjenama i dopunama Zakona o divljači i lovstvu**

Ministarstvo poljoprivrede i ruralnog razvoja poziva nevladine organizacije, koje imaju utvrđene djelatnosti i ciljeve u oblasti šumarstva i lovstva, da predlože kandidata/kinju, za člana radne grupe za pripremu **Predloga zakona o izmjenama i dopunama Zakona o divljači i lovstvu.**

Programom rada Vlade Crne Gore za 2018. godinu, za IV kvartal, planirano je donošenje **Predloga zakona o izmjenama i dopunama Zakona o divljači i lovstvu**, čiji je predlagač Ministarstvo poljoprivrede i ruralnog razvoja.

U skladu sa utvđenom obavezom, Ministarstvo poljoprivrede i ruralnog razvoja preduzelo je aktivnosti na obrazovanju međusektorske radne grupe koja će pripremiti Predlog zakona. Smatrajući opravdanim da u radnoj grupi participira i predstavnik nevladinog sektora, a na osnovu Uredbe o načinu i postupku ostvarivanja saradnje organa državne uprave i nevladinih organizacija, Ministarstvo objavljuje ovaj poziv za izbor jednog predstavnika nevladinih organizacija u odnosnoj međusektorskoj radnoj grupi koja će izraditi Predlog zakona.

Za člana Radnog tijela jedna nevladina organizacija može da predloži samo jednog kandidata/kinju.

Nevladina organizacija može predložiti kandidata/kinju za člana/icu Radne grupe ako ispunjava sljedeće uslove:

* je upisana u registar nevladinih organizacija prije objavljivanja javnog poziva iz člana 3 stav 1 ove uredbe;
* u statutu ima utvrđene djelatnosti i ciljeve u oblastima koje su u vezi sa pitanjem koje sagledava ili normativno uređuje radna grupa;
* se ne nalazi u Registru kaznene evidencije;
* je u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti;
* je predala poreskom organu prijavu za prethodnu fiskalnu godinu (fotokopija bilansa stanja i uspjeha);
* više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

Kandidat/kinja nevladine organizacije za člana/icu Radne grupe može biti lice koje:

* je crnogorski državljanin/ka, sa prebivalištem u Crnoj Gori;
* posjeduje iskustvo u vezi sa zadatkom Radne grupe;
* nije član/ica organa političke partije, javni funkcioner/ka, državni službenik/ca ili namještenik/ca.

Nevladina organizacija dužna je da uz prijedlog kandidata/kinje dostavi:

* dokaz da je upisana u registar nevladinih organizacija (fotokopija akta);
* fotokopiju statuta nevladine organizacije;
* dokaz da je u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti, potpisan od strane lica ovlašćenog za zastupanje i potvrđen pečatom nevladine organizacije;
* dokaz da je nevladina organizacija predala poreskom organu prijavu za prethodnu fiskalnu godinu (fotokopija bilansa stanja i uspjeha);
* izjavu lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;
* fotokopiju lične karte ili druge javne isprave na osnovu koje se utvrđuje identitet predstavnika nevladine organizacije u radnom tijelu;
* biografiju predstavnika nevladine organizacije u radnom tijelu;
* dokaz o iskustvu predstavnika nevladine organizacije u oblasti na koju se odnosi pitanje koje sagledava ili normativno uređuje radno tijelo (stručni rad, sertifikat ili drugi dokument);
* izjavu predstavnika nevladine organizacije u radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;
* izjavu predstavnika nevladine organizacije da prihvata da ga ta nevladina organizacija predloži kao svog predstavnika u radnom tijelu.
* kopiju rješenja o upisu u registar nevladinih organizacija;
* kopije akta o osnivanju i statuta;
* pregled realizovanih projekata i aktivnosti u prethodnoj godini u vezi sa zadatkom Radne grupe;
* kopiju potvrde o podnešenoj poreskoj prijavi za prethodnu godinu;
* izjavu lica ovlašćenog za zastupanje i predstavljanje nevladine organizacije o tome da više od
* polovine članova/ica organa upravljanja nevladine organizacije nijesu članovi/ice organa
* političkih partija, javni funkcioneri/ke, rukovodeća lica ili državni službenici/e ili namještenici/e;
* fotokopiju lične karte ili drugog dokumenta na osnovu kojeg se utvrđuje identitet kandidata/kinje za člana/icu radnog tijela;
* biografiju kandidata/kinje, sa podacima o iskustvu u vezi sa zadatkom Radne grupe;
* izjavu kandidata/kinje da nije član/ica organa političke partije, javni funkcioner/ka, rukovodeće lice ili državni službenik/ca, odnosno namještenik/ca;
* izjavu kandidata/kinje da prihvata kandidaturu za člana/icu Radne grupe.

Više nevladinih organizacija može putem jedne prijave da predloži istog kandidata/kinju. Svaka organizacija koja predlaže kandidata/kinju mora dostaviti dokumentaciju traženu ovim Javnim pozivom.

Predlaganje kandidata/kinje za člana/icu Radne grupe, vrši se dostavljanjem predloga i potrebne dokumentacije na arhivu Ministarstva poljoprivrede i ruralnog razvoja, Rimski trg 46, Podgorica, sa napomenom „predlaganje kandidata/kinje za člana/icu Radne grupe za pripremu Predloga zakona o izmjenama i dopunama Zakona o divljači i lovstvu“, uz dostavljanje iste i na e-mail adresu: milos.jankovic@mpr.gov.me.

Ministarstvo poljoprivrede i ruralnog razvoja će, u roku od tri dana od isteka roka za dostavljanje predloga kandidata/kinju na svojoj internet stranici objaviti listu kandidata koji su predloženi za članove radnog tijela, sa nazivima nevladinih organizacija koje su ih predložile

Rok za predlaganje kandidata/kinje za člana/icu Radne grupe je 10 (deset) dana od dana objavljivanja Javnog poziva.

Predlog za člana Radne grupe biće razmatran samo ako je dostavljen blagovremeno i uz svu potrebnu dokumentaciju.